               EUROPOS KOMISIJA
            Briuselis, 2015 12 18
            COM(2015) 666 final
            2015/0305(NLE)
            Pasiūlymas
            TARYBOS SPRENDIMAS
            kuriuo nustatoma ES pozicija dėl Jungtinio readmisijos komiteto, įsteigto pagal Europos bendrijos ir Rusijos Federacijos susitarimą dėl readmisijos, rekomendacijos dėl readmisijos prašymų, kai būtina surengti pokalbius

               AIŠKINAMASIS MEMORANDUMAS

               1.PASIŪLYMO APLINKYBĖS

               Europos Sąjungos ir Rusijos susitarimas dėl readmisijos įsigaliojo 2007 m. birželio 1 d. Pagal Susitarimo 19 straipsnio 1 dalies b punktą, Jungtinio readmisijos komiteto uždavinys – „nuspręsti dėl priemonių, būtinų tam, kad šis Susitarimas būtų taikomas vienodai“. Pagal komiteto darbo tvarkos taisyklių, patvirtintų jo 2007 m. liepos 25 d. Sprendimu Nr. 1/2007, 6 straipsnio 3 dalį, komitetas gali priimti rekomendacijas.

               Pirmą rekomendaciją dėl pokalbio surengimo svarstant readmisijos prašymą Jungtinis readmisijos komitetas priėmė 2009 m. birželio 2 d. Paaiškėjo, kad šią rekomendaciją reikėtų papildyti antra aiškinamąja rekomendacija, kurioje būtų pateikiamos gairės dėl pokalbio datos pakeitimo, kai nėra galimybės laikytis pokalbiui surengti nustatytų terminų.

               2.KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               Dėl prie šio Tarybos sprendimo pasiūlymo pridedamo rekomendacijos projekto buvo diskutuojama ir susitarta su Rusijos derybininkais 12-ajame, 13-ajame ir 14-ajame komiteto posėdžiuose. Jis parengtas glaudžiai bendradarbiaujant su valstybėmis narėmis, kurių atstovai taip pat dalyvavo komiteto diskusijose šiuo klausimu. Kadangi integracijos, migracijos ir išsiuntimo klausimų darbo grupės posėdis nebuvo numatytas, Komisija 2014 m. spalio 20 d. dėl šios rekomendacijos projekto konsultavosi su patarėjais teisingumo ir vidaus reikalų klausimais , kurie nepateikė jokių pastabų.

               3. FINANSINIS POVEIKIS IR POVEIKIS BIUDŽETUI

               Šis pasiūlymas neturi poveikio ES biudžetui.

               2015/0305 (NLE)

               Pasiūlymas

               TARYBOS SPRENDIMAS

               kuriuo nustatoma ES pozicija dėl Jungtinio readmisijos komiteto, įsteigto pagal Europos bendrijos ir Rusijos Federacijos susitarimą dėl readmisijos, rekomendacijos dėl readmisijos prašymų, kai būtina surengti pokalbius

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 79 straipsnio  trečią pastraipą kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)2006 m. gegužės 25 d. Europos bendrijos ir Rusijos Federacijos susitarimas dėl readmisijos
                  1
                (toliau – Readmisijos susitarimas) įsigaliojo 2007 m. birželio 1 d.;

               (2)Readmisijos susitarimo 19 straipsniu įsteigiamas Jungtinis readmisijos komitetas, kuris yra atsakingas už ten pat nurodytas konkrečias užduotis;

               (3)Readmisijos susitarimo 19 straipsnio 1 dalies b punkte nustatyta, kad Jungtinis readmisijos komitetas sprendžia dėl priemonių, būtinų tam, kad šis Susitarimas būtų taikomas vienodai;

               (4)pokalbis yra viena iš Susitarime numatytos readmisijos procedūros dalių; pagal 9 straipsnio 4 dalį jis turi būti surengiamas, jei prašančioji šalis neturi galimybės prie readmisijos prašymo pridėti nė vieno iš Susitarimo 2 ir 3 prieduose išvardytų dokumentų;

               (5)Pirmą rekomendaciją dėl pokalbio surengimo svarstant readmisijos prašymą Jungtinis readmisijos komitetas priėmė 2009 m. birželio 2 d. Paaiškėjo, kad šią rekomendaciją reikėtų papildyti antra aiškinamąja rekomendacija, kurioje būtų pateikiamos gairės dėl pokalbio datos pakeitimo, kai nėra galimybės laikytis pokalbiui surengti nustatytų terminų;

               (6)todėl tikslinga nustatyti Sąjungos poziciją, susijusią su rekomendacija dėl readmisijos prašymų, kai būtina surengti pokalbius, kurią turi priimti komitetas,

               PRIĖMĖ ŠĮ SPRENDIMĄ

               1 straipsnis

               1. Pozicija, kurios turi laikytis Europos Sąjunga Jungtiniame readmisijos komitete, įsteigtame pagal Europos bendrijos ir Rusijos Federacijos susitarimo dėl readmisijos 19 straipsnį, priimant rekomendaciją dėl readmisijos prašymų, kai būtina surengti pokalbius, turi būti grindžiama prie šio sprendimo pridedamu Jungtinio komiteto rekomendacijos projektu.

               2. Dėl smulkių techninių Jungtinio readmisijos komiteto rekomendacijos projekto pataisų Sąjungos atstovai Jungtiniame readmisijos komitete gali sutarti be tolesnio Tarybos sprendimo.

               Priimta Briuselyje

                     Tarybos vardu

                     Pirmininkas

                     (1)
                  OL L 129, 2007 5 17, p. 40.

    ---documentbreak---

               EUROPOS KOMISIJA
            Briuselis, 2015 12 18
            COM(2015) 666 final
            PRIEDAS
            prie
            Tarybos sprendimo
            kuriuo nustatoma ES pozicija dėl Jungtinio readmisijos komiteto, įsteigto pagal Europos bendrijos ir Rusijos Federacijos susitarimą dėl readmisijos, rekomendacijos dėl readmisijos prašymų, kai būtina surengti pokalbius

               JUNGTINIO READMISIJOS KOMITETO, ĮSTEIGTO PAGAL 2006 M. GEGUŽĖS 25 D. RUSIJOS FEDERACIJOS IR EUROPOS SĄJUNGOS SUSITARIMĄ DĖL READMISIJOS, 2-oji REKOMENDACIJA

               dėl readmisijos prašymų, kai reikia surengti pokalbį

               [data]

               KOMITETAS,

               remdamasis 2006 m. gegužės 25 d. Rusijos Federacijos ir Europos Sąjungos susitarimu dėl readmisijos (toliau – Susitarimas), ypač jo 19 straipsnio 1 dalimi, ir 2007 m. liepos 25 d. priimtų Jungtinio readmisijos komiteto darbo tvarkos taisyklių 6 straipsnio 3 dalimi,

               kadangi pokalbis yra viena iš Susitarime numatytos readmisijos procedūros dalių ir pagal 9 straipsnio 4 dalį jis turi būti surengiamas, jei prašančioji šalis neturi galimybės prie readmisijos prašymo pridėti nė vieno iš Susitarimo 2 ir 3 prieduose išvardytų dokumentų,

               kadangi Jungtinis readmisijos komitetas 2009 m. birželio 2 d. priėmė 1-ąją rekomendaciją dėl readmisijos prašymų, kai reikia surengti pokalbį (toliau – 1-oji rekomendacija),

               kadangi pagal Susitarimo 20 straipsnio 1 dalies f punktą konkrečios detalės, susijusios su readmisijos prašymų tvarkymo terminais, gali būti numatytos dvišaliuose įgyvendinimo protokoluose,

               REKOMENDUOJA:

               1.Pagal 1-osios rekomendacijos 2 pastraipą, jei pokalbio surengimo terminas nėra numatytas atitinkamuose Rusijos Federacijos ir ES valstybių narių įgyvendinimo protokoluose, jis turėtų neviršyti 10 kalendorinių dienų nuo readmisijos prašymo gavimo dienos, kaip nurodyta 1-osios rekomendacijos 1 pastraipoje.

               2.Jei pokalbis nebuvo surengtas per šios rekomendacijos 1 pastraipoje nurodytą laikotarpį arba jei asmens dalyvavimas pokalbyje nebuvo užtikrintas, prašančioji valstybė ir prašomoji valstybė palaiko būtinus ryšius ir imasi priemonių, kad būtų galima nedelsiant surengti pokalbį.

               3.Jeigu iki pokalbiui surengti nustatyto termino prašančioji valstybė praneša prašomajai valstybei apie asmens atvesdinimo į pokalbį atidėjimą, šios rekomendacijos 1 pastraipoje nurodytas terminas, arba, jei taikoma, atitinkamame įgyvendinimo protokole numatytas terminas turėtų būti pratęstas iki pranešime nurodyto termino.

               4.Pokalbio surengimo terminas, atsižvelgiant į šios rekomendacijos 3 pastraipoje nurodytas aplinkybes, neturėtų būti ilgesnis kaip 60 kalendorinių dienų nuo readmisijos prašymo gavimo dienos, nebent pokalbio surengimą praėjus šiam laikui būtų galima pateisinti ypatingomis šio atvejo aplinkybėmis.

               Rusijos Federacijos vardu
                     Europos Sąjungos vardu


               EUROPOS KOMISIJA
            Briuselis, 2016 02 10
            COM(2016) 72 final
            2016/0044(NLE)
            Pasiūlymas
            TARYBOS SPRENDIMAS
            kuriuo nustatoma pozicija, kurios Europos Sąjungos vardu turi būti laikomasi Jungtiniame readmisijos komitete, dėl Jungtinio readmisijos komiteto sprendimo dėl įgyvendinimo nuostatų, reikalingų, kad Europos Sąjungos ir Turkijos Respublikos susitarimo dėl neteisėtai šalyje gyvenančių asmenų readmisijos 4 ir 6 straipsniai būtų taikomi nuo 2016 m. birželio 1 d.

               AIŠKINAMASIS MEMORANDUMAS

               Europos Sąjungos ir Turkijos Respublikos susitarimas dėl neteisėtai šalyje gyvenančių asmenų readmisijos (toliau – Susitarimas) sudarytas Tarybos sprendimu 2014/252/ES
                  1
                ir įsigaliojo 2014 m. spalio 1 d. Susitarimo 24 straipsnio 3 dalyje nustatyta, kad nuostatos dėl trečiųjų šalių piliečių ir asmenų be pilietybės readmisijos, kaip nustatyta Susitarimo 4 ir 6 straipsniuose, įsigalios po trejų metų nuo Susitarimo įsigaliojimo, t. y. 2017 m. spalio 1 d.

               2015 m. lapkričio 29 d. po ES ir Turkijos aukščiausiojo lygio susitikimo
                  2
                Sąjunga ir Turkija išreiškė politinį susitarimą: „kad ES ir Turkijos readmisijos susitarimas bus pradėtas visiškai taikyti nuo 2016 m. birželio mėn., kad Komisija galėtų 2016 m. rudenį pateikti trečiąją pažangos ataskaitą siekiant užbaigti vizų režimo liberalizavimo procesą, t. y. iki 2016 m. spalio mėn. panaikinti vizos reikalavimus Turkijos piliečiams Šengeno erdvėje, kai bus įvykdyti veiksmų plane nustatyti reikalavimai.“

               Susitarimu įsteigiamas Jungtinis readmisijos komitetas, kuriam pavesta, inter alia, stebėti, kaip taikomas Susitarimas, sudaryti jo taikymui palankias sąlygas ir nuspręsti dėl reikalingų įgyvendinimo nuostatų. 2015 m. lapkričio 29 d. paskelbus politinį pareiškimą, 2016 m. sausio 19 d. įvykusiame antrajame Jungtinio readmisijos komiteto posėdyje ES ir Turkija apsvarstė galimybę Jungtiniam readmisijos komitetui pagal Susitarimo 19 straipsnio 1 dalies b punktą priimti sprendimą dėl įgyvendinimo nuostatų, reikalingų, kad Susitarimo 4 ir 6 straipsniuose nustatyti įsipareigojimai būtų taikomi nuo 2016 m. birželio 1 d.  Prie šio pasiūlymo pridedamas susijusio Jungtinio readmisijos komiteto sprendimo projektas.

               2016/0044 (NLE)

               Pasiūlymas

               TARYBOS SPRENDIMAS

               kuriuo nustatoma pozicija, kurios Europos Sąjungos vardu turi būti laikomasi Jungtiniame readmisijos komitete, dėl Jungtinio readmisijos komiteto sprendimo dėl įgyvendinimo nuostatų, reikalingų, kad Europos Sąjungos ir Turkijos Respublikos susitarimo dėl neteisėtai šalyje gyvenančių asmenų readmisijos 4 ir 6 straipsniai būtų taikomi nuo 2016 m. birželio 1 d.

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 79 straipsnio 3 dalį kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)
                     Europos Sąjungos ir Turkijos Respublikos susitarimas dėl neteisėtai šalyje gyvenančių asmenų readmisijos (toliau – Susitarimas) sudarytas Tarybos sprendimu 2014/252/ES
                  3
                ir įsigaliojo 2014 m. spalio 1 d. Remiantis Susitarimo 24 straipsnio 3 dalimi, Susitarimo 4 ir 6 straipsnio nuostatos, susijusios su trečiųjų šalių piliečių ir asmenų be pilietybės readmisija, turėtų būti pradėtos taikyti nuo 2017 m. spalio 1 d.;

               (2)
                     2015 m. lapkričio 29 d. įvykusiame aukščiausiojo lygio susitikime ES ir Turkija išreiškė politinį susitarimą, pagal kurį readmisijos susitarimas turėtų būti visapusiškai taikomas nuo 2016 m. birželio 1 d.;

               (3) Susitarimo 19 straipsnio 1 dalies b punkte nustatyta, kad Jungtinis readmisijos komitetas galėtų priimti sprendimą dėl įgyvendinimo nuostatų, reikalingų, kad Susitarimas būtų taikomas vienodai. Todėl Jungtinio readmisijos komiteto sprendimu turėtų būti nustatytos įgyvendinimo nuostatos, reikalingos, kad Susitarimo 4 ir 6 straipsniuose nustatyti įsipareigojimai būtų pradėti įgyvendinti anksčiau – nuo 2016 m. birželio 1 d.;

               [(4) pagal prie Europos Sąjungos sutarties ir prie Sutarties dėl Europos Sąjungos veikimo pridėto Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės, 3 straipsnį, Jungtinė Karalystė pranešė apie savo pageidavimą dalyvauti priimant ir taikant šį sprendimą;]

               [(5) pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 21) dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius, ir nedarant poveikio to protokolo 4 straipsniui, Airija nedalyvauja priimant šį sprendimą ir jis nėra jai privalomas ar taikomas;]

               (6) pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas;

               (7) atsižvelgiant į tai, kas išdėstyta pirmiau, svarbu nustatyti poziciją, kurios Sąjungos vardu turi būti laikomasi Jungtiniame readmisijos komitete, dėl Jungtinio readmisijos komiteto sprendimo dėl įgyvendinimo nuostatų, reikalingų, kad Susitarimo 4 ir 6 straipsniai būtų taikomi nuo 2016 m. birželio 1 d.,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi ES ir Turkijos jungtiniame readmisijos komitete, dėl Jungtinio readmisijos komiteto sprendimo dėl įgyvendinimo nuostatų, reikalingų, kad Susitarimo 4 ir 6 straipsniai būtų taikomi nuo 2016 m. birželio 1 d., grindžiama prie šio sprendimo pridėtu Jungtinio readmisijos komiteto sprendimo projektu.

               Neesminiai šio sprendimo projekto pakeitimai gali būti priimami be tolesnio Tarybos sprendimo.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 134, 2014 5 7, p. 1.

                     (2)
                  2015 m. lapkričio 29 d. Tarybos generalinio sekretoriato pareiškimas 870/15.

                     (3)
                  OL L … …

    ---documentbreak---

               EUROPOS KOMISIJA
            Briuselis, 2016 02 10
            COM(2016) 72 final
            PRIEDAS
            prie
            Pasiūlymo dėl Tarybos sprendimo
            kuriuo nustatoma pozicija, kurios Europos Sąjungos vardu turi būti laikomasi Jungtiniame readmisijos komitete, dėl Jungtinio readmisijos komiteto sprendimo dėl įgyvendinimo nuostatų, reikalingų, kad Europos Sąjungos ir Turkijos Respublikos susitarimo dėl neteisėtai šalyje gyvenančių asmenų readmisijos 4 ir 6 straipsniai būtų taikomi nuo 2016 m. birželio 1 d.

               PROJEKTAS

               JUNGTINIO READMISIJOS KOMITETO, ĮSTEIGTO
               EUROPOS SĄJUNGOS IR TURKIJOS RESPUBLIKOS SUSITARIMU DĖL NETEISĖTAI ŠALYJE GYVENANČIŲ ASMENŲ READMISIJOS, SPRENDIMAS Nr. 2/2016

               Dėl įgyvendinimo nuostatų, reikalingų, kad Susitarimo 4 ir 6 straipsniai būtų taikomi nuo 2016 m. birželio 1 d.

               KOMITETAS,

               atsižvelgdamas į Europos Sąjungos ir Turkijos Respublikos susitarimą dėl neteisėtai šalyje gyvenančių asmenų readmisijos, visų pirma į jo 19 straipsnio 1 dalies b punktą,

               kadangi:

               (1) Europos Sąjungos ir Turkijos Respublikos susitarimas dėl neteisėtai šalyje gyvenančių asmenų readmisijos (toliau – Susitarimas) įsigaliojo 2014 m. spalio 1 d.;

               (2) Susitarimo 24 straipsnio 3 dalyje nustatyta, kad įsipareigojimai, susiję su trečiųjų šalių piliečių ir asmenų be pilietybės readmisija, kaip nustatyta Susitarimo 4 ir 6 straipsniuose, įsigalios tik po trejų metų nuo Susitarimo įsigaliojimo;

               (3) atsižvelgiant į lapkričio 29 d. ES ir Turkijos aukščiausiojo lygio susitikime pasiektą abiejų Susitarimo šalių politinį susitarimą dėl Susitarimo visapusiško taikymo nuo 2016 m. birželio mėn.,

               NUSPRENDĖ PRIIMTI ŠIĄ ĮGYVENDINIMO NUOSTATĄ:

               1 straipsnis

               Susitarimo 4 ir 6 straipsniuose nustatyti įsipareigojimai, susiję su trečiųjų šalių piliečių ir asmenų be pilietybės readmisija, taikomi nuo 2016 m. birželio 1 d.

               2 straipsnis

               Šis sprendimas įsigalioja jo priėmimo dieną.

               ………………………………...
                     …………………………………..

               (Europos Sąjungos vardu)

                         (Turkijos Respublikos vardu)


title: Pasiūlymas Tarybos sprendimas dėl laikino draudimo Austrijoje naudoti genetiškai modifikuotus kukurūzus (Zea mays L. linija MON810) ir jais prekiauti pagal Europos parlamento ir Tarybos direktyvą 2001/18/EB (Tekstas autentiškas tik vokiečių kalba)

text:
Svarbus teisinis pranešimas

|

52007PC0586

	[pic] | EUROPOS BENDRIJŲ KOMISIJA |Briuselis, 9.10.2007KOM(2007) 586 galutinisPasiūlymasTARYBOS SPRENDIMASdėl laikino draudimo Austrijoje naudoti genetiškai modifikuotus kukurūzus (Zea mays L. linija MON810) ir jais prekiauti pagal Europos Parlamento ir Tarybos direktyvą 2001/18/EB(Tekstas autentiškas tik vokiečių kalba)(pateikta Komisijos)AIŠKINAMASIS MEMORANDUMAS1. Komisijos sprendimais, priimtais vadovaujantis Direktyvos 90/220/EEB C dalimi, leista teikti rinkai genetiškai modifikuotos veislės Zea mays L. kukurūzus (linija MON810); Prancūzijos valdžios institucijos davė leidimą teikti rinkai šį genetiškai modifikuotą organizmą (GMO). Leidimas taikomas visiems produkto naudojimo būdams: importui, perdirbimui į maisto produktus bei pašarus ir auginimui.2. Pagal Direktyvos 90/220/EEB 16 straipsnį, kuriuo nustatyta apsaugos sąlyga, Austrija pranešė Komisijai nusprendusi laikinai uždrausti arba apriboti Zea mays L. kukurūzų (linija MON810) teikimą rinkai ir jų naudojimo būdus, numatytus pagal Direktyvą 90/220/EEB suteiktame leidime, ir pateikė tokio sprendimo priežastis.3. Iš Zea mays L. kukurūzų (linija MON810) pagamintus produktus (maisto produktai ir maisto sudedamosios dalys, pagamintos iš Zea mays L. kukurūzų (linija MON810) miltų, glitimo, kruopų, krakmolo, gliukozės ir aliejaus) naudoti leidžiama Reglamentu (EB) Nr. 258/97[1] ir Reglamentu (EB) Nr. 1829/2003[2]. Šiems naudojimo būdams netaikoma apsaugos sąlyga, apie kurią pranešė Austrija.4. Augalų mokslinis komitetas, su kuriuo buvo pasikonsultuota, priėjo prie išvados, kad Austrijos pateiktoje informacijoje nėra naujų tinkamų mokslinių įrodymų, į kuriuos nebūtų atsižvelgta per pirmuosius šių GMO rizikos aplinkai vertinimus ir kurie suteiktų pagrindą peržiūrėti pirminę mokslinę komiteto nuomonę dėl Zea mays L. kukurūzų (linija MON810) saugumo.5. Tarybos direktyva 90/220/EEB buvo panaikinta Europos Parlamento ir Tarybos direktyva 2001/18/EB dėl genetiškai modifikuotų organizmų apgalvoto išleidimo į aplinką[3].6. 2004 m. sausio mėn. Komisija nurodė, kad Austrija, atsižvelgdama į naują reglamentavimo sistemą, persvarstytų apsaugos sąlygą ir, jei reikia, Komisijai vėl apie tai praneštų pagal Direktyvą 2001/18/EB.7. Pagal Direktyvos 2001/18/EB 23 straipsnį Austrija Komisijai pateikė papildomos informacijos, norėdama pagrįsti galiojančią apsaugos sąlygos priemonę.8. Direktyvos 2001/18/EB 23 straipsniu Komisija įpareigojama priimti sprendimus tos direktyvos, kuriai taikomi Sprendimo 1999/468/EB 5 ir 7 straipsniai (atsižvelgiant į 8 straipsnio nuostatas), 30 straipsnio 2 dalyje nustatyta tvarka.9. Pagal Direktyvos 2001/18/EB 28 straipsnio 1 dalį pasikonsultuota su Europos maisto saugos tarnyba (EMST), įsteigta Europos Parlamento ir Tarybos reglamentu (EB) Nr. 178/2002[4], kuriuo remiantis ši tarnyba pakeitė atitinkamus mokslinius komitetus; 2004 m. liepos 8 d. EMST nuomonėje[5] prieita prie išvados, kad Austrijos pateiktoje informacijoje nėra naujų mokslinių įrodymų, kurie sudarytų pagrindą atmesti Zea mays L. kukurūzų (linija MON810) rizikos aplinkai vertinimą ir pagrįstų šio GMO draudimą Austrijoje.10. Todėl pagal Sprendimo 1999/468/EB 5 straipsnio 2 dalį Komisijos sprendimo, kuriuo reikalaujama, kad Austrija panaikintų nacionalinę apsaugos sąlygą, projektas buvo pateiktas svarstyti Direktyvos 2001/18/EB 30 straipsniu įsteigtam komitetui.11. Komitetas, su kuriuo pasikonsultuota 2004 m. lapkričio 29 d., nuomonės dėl apsaugos sąlygos priemonės nepateikė; Tarybos sprendimo 1999/468/EB 5 straipsnio 4 dalyje numatyta, kad tokiu atveju Komisija nedelsdama Tarybai pateikia pasiūlymą dėl priemonių, kurių turi būti imtasi, ir apie tai praneša Europos Parlamentui.12. Pagal Tarybos sprendimo 1999/468/EB 5 straipsnio 6 dalį 2005 m. birželio 24 d. Aplinkos taryba kvalifikuota balsų dauguma nepritarė pasiūlymui reikalauti, kad Austrija panaikintų apsaugos priemonę, todėl Komisija turi persvarstyti savo pasiūlymus.13. Taryba savo pareiškime pažymėjo, kad „dar yra tam tikrų neaiškumų, susijusių su nacionalinių apsaugos sąlygų priemonėmis šios (-ių) genetiškai modifikuotų kukurūzų veislės (-ių) [...] MON810 linijos rinkoje“ ir paragino Komisiją „rinkti papildomus mokslinius įrodymus, susijusius su šiuo GMO, ir toliau vertinti, ar [Austrija] pagrįstai taiko laikinąją atsargumo priemonę, kuria siekiama sustabdyti [produkto] teikimą rinkai, ir ar tokiam GMO suteiktas leidimas vis dar atitinka Direktyvos 2001/18/EB saugumo reikalavimus“.14. 2005 m. lapkričio mėn. EMST pasiteirauta, ar yra mokslinis pagrindas manyti, kad tolesnis Zea mays L. kukurūzų (linija MON810) teikimas rinkai gali turėti neigiamą poveikį žmonių sveikatai ar aplinkai, jeigu laikomasi leidime nustatytų reikalavimų; visų pirma paprašyta, kad EMST atsižvelgtų į mokslinius duomenis, gautus po to, kai buvo pateikta ankstesnė mokslinė išvada dėl šio GMO saugumo.15. 2006 m. balandžio 11 d. paskelbtoje 2006 m. kovo 29 d. nuomonėje[6] EMST, išnagrinėjusi Austrijos pateiktus įrodymus, pareiškė, kad šiuo metu turimų mokslinių įrodymų nepakanka Austrijos pateiktiems argumentams pagrįsti, ir, EMST manymu, nėra pagrindo manyti, jog tolesnis Zea mays L. kukurūzų (linija MON810) teikimas rinkai gali turėti neigiamą poveikį žmonių ir gyvūnų sveikatai ar aplinkai, jeigu laikomasi leidime nustatytų reikalavimų.16. Pagal Tarybos sprendimo 1999/468/EB 5 straipsnio 6 dalį Komisija Tarybai pateikė pasiūlymą reikalauti, kad Austrija panaikintų savo apsaugos priemonę.17. 2006 m. gruodžio 18 d. Aplinkos taryba kvalifikuota balsų dauguma pasiūlymui nepritarė.18. Savo sprendime Taryba paminėjo Direktyvoje 2001/18/EB numatytą rizikos aplinkai vertinimą ir nurodė, kad „atliekant rizikos aplinkai vertinimą būtina sistemiškiau atsižvelgti į Europos Sąjungoje egzistuojančią žemės ūkio struktūrų ir regionų ekologinių ypatybių įvairovę“.19. Pagal Tarybos sprendimo 1999/468/EB 5 straipsnio 6 dalį Komisija gali pateikti Tarybai iš dalies pakeistą pasiūlymą, dar kartą pateikti savo pasiūlymus arba, remdamasi Sutartimi, pasiūlyti teisės akto projektą.20. 2006 m. gruodžio 18 d. Tarybos sprendime kalbama tik apie apsaugos sąlygos aplinkosaugos aspektus, t.y. auginimą.21. Austrija ėmėsi rinkti su šiais aspektais susijusius mokslinius įrodymus, kuriais, Austrijos nuomone, galima laikinai pagrįsti apsaugos sąlygos taikymą, ypač atsižvelgiant į „žemės ūkio struktūrų ir regionų ekologinių ypatybių įvairovę“, kaip nurodyta pirmiau minėto Tarybos sprendimo 3 konstatuojamojoje dalyje. Pagal Direktyvos 2001/18/EB 23 straipsnį Austrija raginama Komisijai pateikti visus surinktus mokslinius įrodymus ir naują rizikos vertinimą, kai tik jis bus užbaigtas, ir apie tai informuoti visas valstybes nares.22. Priimdama sprendimą dėl pirmiau minėtų Austrijos priemonės aspektų Komisija atsižvelgs į Austrijos pateiktus duomenis bei mokslinį vertinimą ir vadovausis Direktyvos 2001/18/EB 23 straipsniu.23. Iš Zea mays L. kukurūzų (linija MON810) gaminamų maisto produktų ir pašarų saugumo aspektai (įskaitant importą ir perdirbimą), kuriems taikomas pagal Direktyvą 90/220/EEB suteiktas leidimas, yra vienodi visoje Europoje; juos įvertinusi EMST nustatė, kad mažai tikėtina, jog šis produktas sukeltų kokį nors neigiamą poveikį žmonių ir gyvūnų sveikatai.24. Komisijos manymu, šiomis aplinkybėmis pasiūlymas turėtų būti iš dalies pakeistas, kad būtų atsižvelgta tik į Austrijos draudimo aspektus, susijusius su maisto produktais ir pašarais, t.y. į draudimą importuoti ir perdirbti neapdorotus kukurūzų grūdus kaip žaliavą, kuri būtų toliau perdirbama arba tiesiogiai naudojama kaip maisto produktai ar pašarai.25. Todėl pagal Tarybos sprendimo 1999/468/EB 5 straipsnio 6 dalį Komisija Tarybai pateikia iš dalies pakeistą pasiūlymą.PasiūlymasTARYBOS SPRENDIMASdėl laikino draudimo Austrijoje naudoti genetiškai modifikuotus kukurūzus ( Zea mays L. linija MON810) ir jais prekiauti pagal Europos Parlamento ir Tarybos direktyvą 2001/18/EB(Tekstas autentiškas tik vokiečių kalba) (Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2001 m. kovo 12 d. Europos Parlamento ir Tarybos direktyvą 2001/18/EB dėl genetiškai modifikuotų organizmų apgalvoto išleidimo į aplinką ir panaikinančią Tarybos direktyvą 90/220/EEB[7], ypač į jos 23 straipsnio 2 dalį,atsižvelgdama į Komisijos pasiūlymą,kadangi:(1) 1998 m. balandžio 22 d. Komisijos sprendimu 98/294/EB dėl genetiškai modifikuotų kukurūzų ( Zea mays L. linija MON 810) pateikimo į rinką pagal Tarybos direktyvą 90/220/EEB[8] nuspręsta leisti šį produktą teikti rinkai.(2) 1998 m. rugpjūčio 3 d. Prancūzijos valdžios institucijos tokį leidimą davė. Leidimas taikomas visiems produkto naudojimo būdams: importui, perdirbimui į maisto produktus bei pašarus ir auginimui.(3) Pagal Direktyvos 2001/18/EB, pakeitusios Direktyvą 90/220/EEB[9], 35 straipsnio 1 dalį pranešimams apie genetiškai modifikuotų organizmų teikimą rinkai, kurie nebuvo baigti nagrinėti iki 2002 m. spalio 17 d., taikomos Direktyvos 2001/18/EB nuostatos.(4) 1999 m. birželio 2 d. Austrija pranešė Komisijai apie savo sprendimą laikinai uždrausti naudoti Zea mays L. kukurūzus (linija MON810) bei jais prekiauti ir pateikė tokio sprendimo priežastis pagal Direktyvos 90/220/EEB 16 straipsnio 1 dalį.(5) Iš Zea mays L. kukurūzų (linija MON810) pagamintus produktus (maisto produktai ir maisto sudedamosios dalys, pagamintos iš Zea mays L. kukurūzų (linija MON810) miltų, glitimo, kruopų, krakmolo, gliukozės ir aliejaus) naudoti leidžiama Reglamentu (EB) Nr. 258/97[10] ir Reglamentu (EB) Nr. 1829/2003[11]. Šiems produkto naudojimo būdams netaikoma apsaugos sąlyga, apie kurią pranešė Austrija.(6) 1999 m. rugsėjo 24 d. Augalų mokslinis komitetas priėjo prie išvados, kad Austrijos pateiktoje informacijoje nėra naujų mokslinių įrodymų, į kuriuos nebūtų atsižvelgta pirmą kartą vertinant dokumentus ir dėl kurių reikėtų peržiūrėti pirminę komiteto nuomonę apie tą produktą.(7) 2004 m. sausio 9 d. ir vasario 9 bei 17 d. Austrija Komisijai pateikė papildomos informacijos, norėdama pagrįsti nacionalinių priemonių taikymą kukurūzams (linija MON810).(8) Pagal Direktyvos 2001/18/EB 28 straipsnio 1 dalį Komisija pasikonsultavo su Europos maisto saugos tarnyba (EMST), įsteigta Europos Parlamento ir Tarybos reglamentu (EB) Nr. 178/2002[12], kuriuo remiantis ši tarnyba pakeitė atitinkamus mokslinius komitetus.(9) 2004 m. liepos 8 d. EMST priėjo prie išvados[13], kad Austrijos pateiktoje informacijoje nėra naujų mokslinių įrodymų, kurie suteiktų pagrindą atmesti kukurūzų (linija MON810) rizikos aplinkai vertinimą ir pagrįstų draudimą Austrijoje naudoti produktą ir juo prekiauti.(10) Kadangi esant tokioms aplinkybėms nebuvo pagrindo manyti, kad produktas kelia pavojų žmonių sveikatai ar aplinkai, 2004 m. lapkričio 29 d. Komisija pateikė sprendimo, kuriuo reikalaujama, kad Austrija panaikintų laikinąją apsaugos priemonę, projektą svarstyti Direktyvos 2001/18/EB 30 straipsniu įsteigtam komitetui tos direktyvos 30 straipsnio 2 dalyje nustatyta tvarka.(11) Tačiau komitetas nuomonės nepateikė, ir Komisija, remdamasi 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką[14], 5 straipsnio 4 dalimi, Tarybai pateikė pasiūlymą dėl priemonių, kurių turi būti imtasi.(12) 2005 m. birželio 24 d. Taryba, remdamasi Sprendimo 1999/468/EB 5 straipsnio 6 dalimi, kvalifikuota balsų dauguma šį pasiūlymą atmetė.(13) Taryba savo pareiškime pažymėjo, kad „dar yra tam tikrų neaiškumų, susijusių su šios (-ių) genetiškai modifikuotų kukurūzų veislės (-ių) [...] MON810 linijos nacionalinių apsaugos sąlygų priemonėmis rinkoje“ ir paragino Komisiją „rinkti papildomus mokslinius įrodymus, susijusius su šiuo GMO, ir toliau vertinti, ar [Austrija] pagrįstai taiko laikinąją atsargumo priemonę, kuria siekiama sustabdyti [produkto] teikimą rinkai, ir ar tokiam organizmui suteiktas leidimas vis dar atitinka Direktyvos 2001/18/EB saugumo reikalavimus“.(14) 2005 m. lapkričio mėnesį Komisija vėl pasiteiravo EMST, ar yra mokslinis pagrindas manyti, kad tolesnis MON810 linijos kukurūzų teikimas rinkai gali turėti neigiamą poveikį žmonių sveikatai ar aplinkai, jeigu laikomasi leidime nustatytų reikalavimų. Visų pirma paprašyta, kad EMST atsižvelgtų į mokslinius duomenis, gautus po to, kai buvo pateikta ankstesnė mokslinė išvada dėl šio GMO saugumo.(15) 2006 m. kovo 29 d. EMST pateikė nuomonę[15], kurioje priėjo prie išvados, kad nėra pagrindo manyti, jog tolesnis kukurūzų (linija MON810) teikimas rinkai gali turėti neigiamą poveikį žmonių ir gyvūnų sveikatai ar aplinkai, jeigu laikomasi leidime nustatytų reikalavimų.(16) Pagal Tarybos sprendimo 1999/468/EB 5 straipsnio 6 dalį Komisija pateikė Tarybai pasiūlymą reikalauti, kad Austrija panaikintų savo apsaugos priemonę.(17) Pagal Tarybos sprendimo 1999/468/EB 5 straipsnio 6 dalį 2006 m. gruodžio 18 d. Aplinkos taryba kvalifikuota balsų dauguma pasiūlymui nepritarė.(18) Savo sprendime Taryba paminėjo Direktyvoje 2001/18/EB numatytą rizikos aplinkai vertinimą ir nurodė, kad „atliekant rizikos aplinkai vertinimą būtina sistemiškiau atsižvelgti į Europos Sąjungoje egzistuojančią žemės ūkio struktūrų ir regionų ekologinių ypatybių įvairovę“.(19) Pagal Tarybos sprendimo 1999/468/EB 5 straipsnio 6 dalį Komisija, atsižvelgdama į 2006 m. gruodžio 18 d. Tarybos sprendimą, kuriame kalbama tik apie Austrijos apsaugos sąlygos aplinkosaugos aspektus, t.y. auginimo aspektus, pateikė iš dalies pakeistą pasiūlymą.(20) Austrija ėmėsi rinkti su šiais aspektais susijusius mokslinius įrodymus, kuriais, Austrijos nuomone, galima laikinai pagrįsti apsaugos sąlygos taikymą, ypač atsižvelgiant į „žemės ūkio struktūrų ir regionų ekologinių ypatybių įvairovę“, kaip nurodyta pirmiau minėto Tarybos sprendimo 3 konstatuojamojoje dalyje. Pagal Direktyvos 2001/18/EB 23 straipsnį Austrija raginama Komisijai pateikti visus surinktus mokslinius įrodymus ir naują rizikos vertinimą, kai tik jis bus užbaigtas, ir apie tai informuoti visas valstybes nares.(21) Priimdama sprendimą dėl pirmiau minėtų Austrijos priemonės aspektų Komisija atsižvelgs į Austrijos pateiktus duomenis bei mokslinį vertinimą ir vadovausis Direktyvos 2001/18/EB 23 straipsniu.(22) Iš Zea mays L. kukurūzų (linija MON810) gaminamų maisto produktų ir pašarų saugumo aspektai (įskaitant importą ir perdirbimą), kuriems taikomas pagal Direktyvą 90/220/EEB suteiktas leidimas, yra vienodi visoje Europoje; juos įvertinusi EMST nustatė, kad mažai tikėtina, jog šis produktas sukeltų kokį nors neigiamą poveikį žmonių ir gyvūnų sveikatai.(23) Komisijos pasiūlyme atsižvelgiama tik į Austrijos draudimo aspektus, susijusius su maisto produktais ir pašarais, t. y. į draudimą importuoti ir perdirbti neapdorotus kukurūzų grūdus kaip žaliavą, kuri būtų toliau perdirbama arba tiesiogiai naudojama kaip maisto produktai ar pašarai.(24) Atsižvelgiant į pirmiau išdėstytas aplinkybes Austrija turėtų nebetaikyti savo apsaugos priemonių bent jau Zea mays L. kukurūzų (linija MON810) importui ir perdirbimui į maisto produktus ir pašarus,PRIĖMĖ ŠĮ SPRENDIMĄ:1 straipsnisAustrijos taikomos priemonės, kuriomis draudžiama importuoti ir į maisto produktus bei pašarus perdirbti genetiškai modifikuotus Zea mays L. kukurūzus (linija MON810), kuriuos leista teikti rinkai Sprendimu 98/294/EB, pagal Direktyvos 2001/18/EB 23 straipsnį nėra pagrįstos.2 straipsnisNe vėliau kaip per 20 dienų po pranešimo gavimo Austrija imasi reikiamų veiksmų ir nustoja taikyti draudimą importuoti ir į maisto produktus bei pašarus perdirbti Zea mays L. kukurūzus (linija MON810).3 straipsnisŠis sprendimas skirtas Austrijos Respublikai.Priimta Briuselyje 2007 […].Tarybos varduPirmininkas [1] OL L 43, 1997 2 14, p. 1.[2] OL L 106, 2003 10 18, p. 1.[3] OL L 106, 2001 4 17, p. 1.[4] OL L 31, 2002 2 1, p. 1 Reglamentas su paskutiniais pakeitimais, padarytais Komisijos reglamentu (EB) Nr. 575/2006 (OL L 100, 2006 4 8, p. 3).[5] Komisijos prašymu Genetiškai modifikuotų organizmų mokslinės grupės pateikta nuomonė dėl Austrijos taikomo Direktyvos 2001/18/EB 23 straipsnio, EMST leidinys (2004) 78, p. 1–13.[6] Komisijos prašymu Genetiškai modifikuotų organizmų mokslinės grupės pateikta nuomonė apie genetiškai modifikuotus pasėlius (kukurūzai Bt176, kukurūzai MON810, kukurūzai T25, aliejiniai rapsai Topas 19/2 ir aliejiniai rapsai Ms1xRf1), kuriems pagal Direktyvos 90/220/EEB 16 straipsnį taikoma apsaugos sąlyga, EMST leidinys (2006) 338, p. 1–15.[7] OL L 106, 2001 4 17, p. 1.[8] OL L 131, 1998 5 5, p. 32.[9] OL L 117, 1990 5 8, p. 15.[10] OL L 43, 1997 2 14, p. 1.[11] OL L 106, 2003 10 18, p. 1.[12] OL L 31, 2002 2 1, p. 1 Reglamentas su paskutiniais pakeitimais, padarytais Komisijos reglamentu (EB) Nr. 575/2006 (OL L 100, 2006 4 8, p. 3).[13] Komisijos prašymu Genetiškai modifikuotų organizmų mokslinės grupės pateikta nuomonė dėl Austrijos taikomo Direktyvos 2001/18/EB 23 straipsnio, EMST leidinys (2004) 78, p. 1–13.[14] OL L 184, 1999 7 17, p. 23.[15] Komisijos prašymu Genetiškai modifikuotų organizmų mokslinės grupės pateikta nuomonė apie genetiškai modifikuotus pasėlius (kukurūzai Bt176, kukurūzai MON810, kukurūzai T25, aliejiniai rapsai Topas 19/2 ir aliejiniai rapsai Ms1xRf1), kuriems pagal Direktyvos 90/220/EEB 16 straipsnį taikoma apsaugos sąlyga, EMST leidinys (2006) 338, p. 1–15.


				|

		52012PC0063

			Pasiūlymas TARYBOS SPRENDIMAS kuriuo Rumunijai leidžiama taikyti priemones, kuriomis nukrypstama nuo Direktyvos 2006/112/EB dėl pridėtinės vertės mokesčio bendros sistemos 26 straipsnio 1 dalies a punkto ir 168 straipsnio /* COM/2012/063 final - 2012/0026 (NLE) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
Pasiūlymo pagrindas ir tikslai
Pagal 2006 m. lapkričio 28 d.
Direktyvos 2006/112/EB dėl pridėtinės vertės mokesčio
bendros sistemos 395 straipsnio 1 dalį Taryba, remdamasi
Komisijos pasiūlymu, gali vieningai leisti bet kuriai valstybei narei
imtis specialių priemonių, nukrypstant nuo direktyvos nuostatų,
kad būtų supaprastinta PVM surinkimo procedūra arba užkirstas
kelias tam tikrų formų mokesčių vengimui ar
sukčiavimui.
Raštais, kuriuos Komisija užregistravo
atitinkamai 2011 m. vasario 15 d. ir 2011 m. birželio 22 d.,
Rumunija paprašė leisti nustatyti priemones, kuriomis nukrypstama nuo
Direktyvos 2006/112/EB 26 straipsnio 1 dalies a punkto ir 168 straipsnio,
siekdama, kad įsigyjant tam tikras variklines transporto priemones ir su
jomis susijusias prekes ir paslaugas teisė į atskaitą
būtų apribota iki 50 %. Raštu, kurį Komisija užregistravo 2011 m.
rugsėjo 27 d., Rumunija vietoje ankstesnio prašymo pateikė
naują prašymą pirma minėtą priemonę taikyti tik tam
tikroms variklinėms kelių transporto priemonėms, kurias
apmokestinamasis asmuo naudoja ne vien verslo reikmėms. Remdamasi
Direktyvos 2006/112/EB 395 straipsnio 2 dalimi, 2011 m. gruodžio
1 d. raštu Komisija pranešė kitoms valstybėms narėms apie
Rumunijos prašymą. 2011 m. gruodžio 5 d. raštu
Komisija pranešė Rumunijai, kad turi visą prašymui įvertinti
būtiną informaciją.
Bendrosios aplinkybės
Direktyvos 2006/112/EB 168 straipsnyje
nustatyta, kad apmokestinamasis asmuo turi teisę atskaityti
pridėtinės vertės mokestį (toliau – PVM),
mokėtiną už savo apmokestinamiesiems sandoriams įsigytas prekes
ir paslaugas. Tos direktyvos 26 straipsnio 1 dalies a punkte
reikalaujama prekių, kurios yra veiklai skirto turto dalis, naudojimą
ne verslo reikmėms laikyti paslaugų teikimu už atlygį, jeigu PVM
už šias prekes galėjo būti įtrauktas į PVM atskaitą.
Variklinėms transporto priemonėms
šią sistemą sunku taikyti dėl daugelio priežasčių,
pirmiausia todėl, kad sunku atskirti naudojimą verslo ir ne verslo
reikmėms. Kai duomenys apie tokį naudojimą yra renkami,
įmonėms ir valdžios institucijoms tenka papildoma našta, nes reikia
juos tvarkyti ir tikrinti. Kadangi tokių transporto priemonių yra
daug, net dėl mažo masto individualaus mokesčių slėpimo
gali susidaryti didelės sumos.
Kaip alternatyvos direktyvoje nustatytai
sistemai Rumunijos mokesčių administratorius prašė leisti
apriboti nustatytą pradinės atskaitos procentinį dydį ir
atitinkamai įmonėms netaikyti reikalavimo apskaičiuoti
mokestį už naudojimą asmeninėms reikmėms. Taip ši sistema
taptų paprastesnė visoms susijusioms šalims ir būtų
užtikrinta, kad bus surinkta mokesčio dalis, kuri kitaip galėtų
būti nuslėpta.
Prašomas procentinis apribojimas yra 50 %.
Jis apskaičiuotas pačios Rumunijos vertinimu ir, remiantis
pasiūlymo sąlygomis, būtų peržiūrėtas Rumunijai
pateikus bet kokį prašymą pratęsti šios priemonės
galiojimą po 2014 m.
Naujoji sistema bus taikoma visoms
įmonėms, kuriose transporto priemonės naudojamos ne vien verslo
reikmėms. Tačiau tam tikroms variklinėms transporto
priemonėms, t. y. visoms transporto priemonėms, kuriose įrengtos
daugiau kaip 9 sėdynės (įskaitant vairuotojo vietą) ir
kurių leistina didžiausia galima apkrovos masė yra daugiau kaip 3 500 kg,
teisės į atskaitą apribojimas nebūtų taikomas – joms
ir toliau galiotų įprastos taisyklės. Todėl į taikymo
sritį daugiausia patenka automobiliai, furgonai, pikapai, motociklai ir
mopedai. Be to, pateiktas išsamus konkrečių transporto
priemonių, kurioms apribojimas negaliotų, sąrašas, grindžiamas
tuo, kad tokių priemonių naudojimas ne verslo reikmėms laikomas
nereikšmingu.
Galiojančios pasiūlymo srities
nuostatos
Direktyvos 2006/112/EB 176 straipsnyje
nustatyta, kad Taryba nustato išlaidas, už kurias PVM neatskaitomas. Kol tokios
išlaidos nenustatytos, valstybėms narėms leidžiama ir toliau taikyti
visas atskaitos išimtis, galiojusias 1979 m. sausio 1 d. Todėl
yra kelios esamos padėties nekeitimo nuostatos, kuriomis ribojama
teisė į PVM, susijusio su variklinėmis transporto
priemonėmis, atskaitą.
2004 m. Komisija pateikė
pasiūlymą[1],
kuriame išdėstė taisykles, pagal kurias tam tikrų
kategorijų išlaidoms gali būti taikomas teisės į PVM
atskaitą apribojimas, tačiau Taryba dėl šio pasiūlymo kol
kas dar nepasiekė sutarimo.
Derėjimas su kitomis Sąjungos
politikos sritimis ir tikslais
Netaikoma.
2.           KONSULTACIJOS SU
SUINTERESUOTOSIOMIS ŠALIMIS IR POVEIKIO VERTINIMAI
Konsultacijos su suinteresuotosiomis
šalimis
Neaktualu.
Tiriamųjų duomenų rinkimas
ir naudojimas
Nepriklausomo tyrimo neprireikė.
Poveikio vertinimas
Pasiūlymu siekiama kovoti su PVM
slėpimu ir supaprastinti mokesčio skaičiavimo tvarką,
todėl jo poveikis gali būti teigiamas tiek įmonėms, tiek
valdžios institucijoms. Rumunija nurodė šį sprendimą kaip tinkamą
priemonę, jis panašus į kitas anksčiau taikytas ir dabar taikomas
leidžiančias nukrypti nuostatas.
3.           TEISINIAI PASIŪLYMO
ASPEKTAI
Siūlomų veiksmų santrauka
Pasiūlymu siekiama leisti Rumunijai
taikyti priemonę, kuria nukrypstama nuo Direktyvos 2006/112/EB 168 straipsnio
siekiant apriboti apmokestinamojo asmens teisę traukti į PVM
atskaitą išlaidas, susijusias su tam tikromis variklinėmis kelių
transporto priemonėmis, kai tos transporto priemonės naudojamos ne
tik verslo reikmėms. Tais atvejais, kai teisė į PVM atskaitą
bus ribojama, apmokestinamajam asmeniui leidžiančia nukrypti nuo
Direktyvos 2006/112/EB 26 straipsnio 1 dalies a punkto nuostata
nebus taikomas reikalavimas apskaičiuoti mokestį už transporto
priemonės naudojimą ne verslo reikmėms. Priemonė taikoma
tik toms transporto priemonėms, kuriose įrengtas tam tikras
sėdynių skaičius ir kurių masė neviršija tam tikro
dydžio, be to, numatytos kelios konkrečios šios taisyklės išimtys.
Nustatomas 50 % vienodo dydžio
apribojimas. Šią normą ir būtinybę taikyti
nukrypstančias priemones Rumunija turėtų peržiūrėti ir
apie tai pranešti teikdama prašymą dėl jų galiojimo
pratęsimo. Sprendimas neteks galios ankstesniąją iš sprendime
nustatytų datų arba tą dieną, kai įsigalios
Sąjungos taisyklės, reglamentuojančios teisės į PVM
atskaitą šioje srityje apribojimus.
Teisinis pagrindas
2006 m. lapkričio 28 d.
Tarybos direktyvos 2006/112/EB dėl pridėtinės vertės
mokesčio bendros sistemos 395 straipsnio 1 dalis.
Subsidiarumo principas
Pasiūlymas priklauso išimtinei
Sąjungos kompetencijai. Todėl subsidiarumo principas netaikomas.
Proporcingumo principas
Proporcingumo principą pasiūlymas
atitinka dėl toliau nurodytos (-ų) priežasties (-čių):
Šiuo sprendimu leidimas valstybei narei
suteikiamas jos pačios prašymu ir nėra privalomas.
Atsižvelgiant į ribotą šios išlygos
taikymo sritį, speciali priemonė yra proporcinga siekiamam tikslui.
Pasirinkta priemonė
Siūloma priemonė – Tarybos
sprendimas.
Kitos priemonės nebūtų tinkamos
dėl toliau nurodytos (-ų) priežasties (-čių).
Pagal Tarybos direktyvos 2006/112/EB dėl
pridėtinės vertės mokesčio bendros sistemos 395 straipsnį
nukrypti nuo bendrų PVM taisyklių galima tik vieningai leidus Tarybai
Komisijos pasiūlymu. Tarybos sprendimas yra vienintelė tinkama
priemonė, kadangi jis gali būti skirtas atskirai valstybei narei.
4.           POVEIKIS BIUDŽETUI
Pasiūlymas neturi poveikio Sąjungos
biudžetui.
5.           NEPRIVALOMI ELEMENTAI
Į pasiūlymą įtraukta
persvarstymo ir pabaigos termino sąlyga.
2012/0026 (NLE)
Pasiūlymas
TARYBOS SPRENDIMAS
kuriuo Rumunijai leidžiama taikyti priemones,
kuriomis nukrypstama nuo Direktyvos 2006/112/EB dėl pridėtinės
vertės mokesčio bendros sistemos 26 straipsnio 1 dalies a punkto
ir 168 straipsnio
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į 2006 m.
lapkričio 28 d. Tarybos direktyvą 2006/112/EB dėl
pridėtinės vertės mokesčio bendros sistemos[2], ypač į jos 395
straipsnio 1 dalį,
atsižvelgdama į Europos Komisijos
pasiūlymą,
kadangi:
(1)
raštu, kurį Komisija užregistravo 2011 m.
rugsėjo 27 d., Rumunija paprašė leisti nustatyti su tam tikromis
variklinėmis kelių transporto priemonėmis susijusias specialias
priemones, kuriomis nukrypstama nuo Direktyvos 2006/112/EB nuostatų,
kuriomis reglamentuojama apmokestinamojo asmens teisė atskaityti už
įsigytas prekes ir paslaugas sumokėtą pridėtinės
vertės mokestį, taip pat nuo nuostatų, pagal kurias reikalaujama
skaičiuoti mokestį už ne verslo reikmėms naudojamą veiklai
skirtą turtą;
(2)
pagal Direktyvos 2006/112/EB 395 straipsnio 2 dalies
antrą pastraipą Komisija 2011 m. gruodžio 1 d. raštu
pranešė kitoms valstybėms narėms apie Rumunijos prašymą. 2011 m. gruodžio 5 d.
raštu Komisija pranešė Rumunijai, kad turi visą prašymui
įvertinti būtiną informaciją;
(3)
Direktyvos 2006/112/EB 168 straipsnyje
nustatoma apmokestinamojo asmens teisė atskaityti PVM, mokėtiną
už jo įsigytas prekes ir paslaugas, jeigu jos naudojamos to asmens
apmokestinamiesiems sandoriams. Minėtos direktyvos 26 straipsnio 1 dalies
a punkte nustatytas reikalavimas apskaičiuoti PVM, kai veiklai
skirtas turtas naudojamas apmokestinamojo asmens arba jo darbuotojų
asmeniniams poreikiams arba, platesne prasme, kitoms nei to asmens verslas
reikmėms;
(4)
tiksliai nustatyti, kada transporto priemonė
yra naudojama ne verslo reikmėms, yra sunku, ir net tais atvejais, kai tai
padaryti galima, tam naudojamas mechanizmas dažnai yra našta. Pagal prašomas
priemones leidžiama atskaityti variklinių transporto priemonių,
kurios naudojamos ne tik verslo reikmėms, išlaidų PVM suma
turėtų būti nustatyta (išskyrus tam tikras išimtis) kaip vienodo
dydžio procentinė norma. Remdamosi šiuo metu turima informacija Rumunijos
institucijos mano, kad būtų pagrįsta taikyti 50 %
normą. Tuo pat metu, siekiant išvengti dvigubo apmokestinimo, reikalavimas
apskaičiuoti PVM, mokėtiną už variklinės transporto
priemonės naudojimą ne verslo reikmėms, turėtų
būti sustabdytas, jeigu jai taikomas šis apribojimas. Šias priemones
galima pagrįsti poreikiu supaprastinti PVM skaičiavimo tvarką ir
išvengti mokesčių slėpimo neteisingai tvarkant apskaitą ir
pateikiant suklastotą mokesčių deklaraciją;
(5)
teisės į atskaitą apribojimas pagal
tam tikras priemones turėtų būti taikomas PVM, kuriuo
apmokestinamas nurodytų variklinių kelių transporto
priemonių pirkimas, įsigijimas Bendrijoje, importas, nuoma arba
išperkamoji nuoma, taip pat PVM, kuriuo apmokestinamos su minėtomis
transporto priemonėmis susijusios išlaidos, įskaitant kuro
pirkimą;
(6)
tam tikroms variklinių transporto
priemonių rūšims specialios priemonės neturėtų
būti taikomos, nes dėl tų priemonių arba verslo, kurioms
jos naudojamos, pobūdžio, bet koks naudojimas ne verslo reikmėms
laikomas nereikšmingu. Todėl specialios priemonės neturėtų
būti taikomos transporto priemonėms, kuriose įrengtos daugiau
kaip devynios sėdynės, įskaitant vairuotojo vietą, arba
kurių leistina didžiausia galima apkrovos masė – daugiau kaip 3 500
kg. Be to, turėtų būti pateiktas išsamus konkrečių
transporto priemonių rūšių, kurioms, remiantis jų naudojimu
pagal tam tikrą paskirtį, minėtas apribojimas netaikomas,
sąrašas;
(7)
šios nukrypstančios priemonės
turėtų būti taikomos ribotu laikotarpiu, kad būtų
galima įvertinti jų veiksmingumą ir procentinės normos
tinkamumą, nes siūloma procentinė norma yra grindžiama
preliminariais duomenimis apie naudojimą verslo reikmėms;
(8)
jeigu Rumunija manytų, kad priemonės
taikymą po 2014 m. būtina pratęsti, ne vėliau nei 2014 m.
kovo 31 d. kartu su pratęsimo prašymu Komisijai turėtų
būti pateikta priemonės taikymo ataskaita, įskaitant taikomo
procentinės normos peržiūrą;
(9)
2004 m. spalio 29 d. Komisija
priėmė pasiūlymą[3]
dėl Tarybos direktyvos, kuria iš dalies keičiama Direktyva 77/388/EEB
(dabar – Direktyva 2006/112/EB), kuriame suvienodinamos išlaidų
kategorijos, kurioms galima taikyti teisės į atskaitą išimtis.
Pagal šį pasiūlymą teisės į atskaitą išimtys gali
būti taikomos variklinėms kelių transporto priemonėms.
Šiame sprendime numatyta leidžianti nukrypti priemonė turėtų
nustoti galioti minėtos direktyvos, kuria iš dalies keičiama
ankstesnė direktyva, įsigaliojimo dieną, jei ta data bus
ankstesnė nei šiame sprendime numatyta galiojimo pabaigos data;
(10)
nukrypimas turės tik nežymų poveikį
bendrai galutinio naudojimo etapu surenkamų mokesčių sumai ir
neturės jokio poveikio Sąjungos nuosaviems ištekliams iš
pridėtinės vertės mokesčio,
PRIĖMĖ ŠĮ
SPRENDIMĄ:
1 straipsnis
Nukrypstant nuo Direktyvos 2006/112/EB 168 straipsnio,
Rumunijai leidžiama iki 50 % apriboti teisę atskaityti PVM, kuriuo
apmokestinamas variklinių kelių transporto priemonių pirkimas,
įsigijimas Bendrijoje, importas, nuoma arba išperkamoji nuoma, taip pat
PVM, kuriuo apmokestinamos su minėtomis transporto priemonėmis
susijusios išlaidos, jei tos transporto priemonės naudojamos ne vien
verslo reikmėms.
Pirmoje pastraipoje nustatytas apribojimas
netaikomas variklinėms transporto priemonėms, kurių leistina
didžiausia apkrovos masė yra daugiau kaip 3 500 kg arba kuriose
įrengtos daugiau kaip devynios sėdynės, įskaitant
vairuotojo vietą.
2 straipsnis
1 straipsnis netaikomas šioms
variklinių transporto priemonių kategorijoms:
1)           transporto priemonėms,
kurias naudoja tik pagalbos, saugumo, apsaugos ir pasiuntinių tarnybos;
2)           transporto priemonėms,
kurias naudoja pardavimo ir pirkimo atstovai;
3)           transporto priemonėms,
kurios naudojamos atlyginamoms keleivių vežimo paslaugoms teikti,
įskaitant taksi paslaugas;
4)           transporto priemonėms,
kurios naudojamos atlyginamoms paslaugoms teikti, įskaitant vairavimo
mokyklų teikiamas nuomos paslaugas arba vairavimo pamokas;
5)           transporto priemonėms,
naudojamoms nuomai arba išperkamajai nuomai;
6)           transporto priemonėms,
kurios kaip prekės naudojamos prekybos tikslais.
3 straipsnis
Nukrypstant nuo Direktyvos 2006/112/EB 26 straipsnio
1 dalies a punkto, Rumunijai leidžiama transporto priemonių,
kurioms taikomas šio sprendimo 1 straipsnyje nurodytas apribojimas,
naudojimo apmokestinamojo asmens arba jo darbuotojų asmeniniams poreikiams
tenkinti arba, platesne prasme, ne verslo reikmėms, nelaikyti
paslaugų teikimu už atlygį.
4 straipsnis
1.
Šis sprendimas nustoja galioti tą dieną,
kai įsigalioja Sąjungos taisyklės, kuriomis nustatomos su
variklinėmis kelių transporto priemonėmis susijusios išlaidos,
kurios negali būti įtrauktos į visą PVM atskaitą, arba
2014 m. gruodžio 31 d. – atsižvelgiant į tai, kuri data ankstesnė.
2.
Visi prašymai dėl šiame sprendime
numatytų priemonių taikymo laikotarpio pratęsimo pateikiami
Komisijai ne vėliau kaip 2014 m. kovo 31 d.
Su visais prašymais dėl šių
priemonių taikymo laikotarpio pratęsimo pateikiama ataskaita,
įskaitant procentinio apribojimo, kuris remiantis šiuo sprendimu taikomas
teisei atskaityti PVM, peržiūrą.
5 straipsnis
Šis sprendimas skirtas Rumunijai.
Priimta Briuselyje, 2012 02 17
                                                                       Tarybos
vardu
                                                                       Pirmininkas
[1]               COM(2004) 728 galutinis,
                http://eur-lex.europa.eu/LexUriServ/site/en/com/2004/com2004_0728en01.pdf.
[2]               OL L 347, 2006 12 11, p. 1.
[3]               COM(2004) 728 galutinis,
                http://eur-lex.europa.eu/LexUriServ/site/en/com/2004/com2004_0728en01.pdf.


                              EUROPOS
                              KOMISIJA

                                                       Briuselis, 2015 06 26
                                                       COM(2015) 311 final

                                                       2015/0137 (NLE)

                                          Pasiūlymas

                                  TARYBOS SPRENDIMAS

          dėl Europos Sąjungos bei jos valstybių narių ir Korėjos Respublikos pagrindų
      susitarimo protokolo, kuriuo atsižvelgiama į Kroatijos Respublikos įstojimą į Europos
     Sąjungą, pasirašymo Europos Sąjungos bei jos valstybių narių vardu ir laikino taikymo

LT                                                                                LT
 ---pagebreak---                                    AIŠKINAMASIS MEMORANDUMAS

     1.      PASIŪLYMO APLINKYBĖS
     Pagal Aktą dėl Kroatijos Respublikos stojimo Kroatija prisijungs prie Europos Sąjungos ir jos
     valstybių narių pasirašytų ar sudarytų tarptautinių susitarimų sudarydama prie tų susitarimų
     pridedamus protokolus.
     2012 m. rugsėjo 14 d. Tarybos sprendimu1 Komisijai suteikti įgaliojimai pradėti derybas su
     atitinkamomis trečiosiomis šalimis, kad būtų sudaryti atitinkami protokolai.
     Europos Sąjungos bei jos valstybių narių ir Korėjos Respublikos pagrindų susitarimas (toliau
     – susitarimas) pasirašytas 2010 m. gegužės 10 d.
     Po derybų su Korėjos Respublika pateikti toliau nurodyti atskiri pasiūlymai:
             i)      pasiūlymas dėl Tarybos sprendimo dėl susitarimo protokolo, kuriuo
                     atsižvelgiama į Kroatijos įstojimą į Europos Sąjungą, (toliau – protokolas),
                     pasirašymo ir laikino taikymo;
             ii)     pasiūlymas dėl Tarybos sprendimo dėl protokolo sudarymo, kurį reikiamu
                     metu po protokolo pasirašymo svarstys Taryba.

     2.      KONSULTACIJŲ SU SUINTERESUOTOSIOMIS ŠALIMIS IR POVEIKIO
             VERTINIMO REZULTATAI
     Derybos su Korėjos Respublika sėkmingai užbaigtos parafavus protokolą. Komisija mano,
     kad derybų rezultatai yra patenkinami.

     3.      TEISINIAI PASIŪLYMO ASPEKTAI
     Pagal siūlomą protokolą Kroatijos Respublika tampa susitarimo Susitariančiąja Šalimi, o ES
     įpareigojama pateikti autentišką susitarimo versiją kroatų kalba, kuri nuo šiol yra oficiali ES
     kalba.
     Komisija prašo Tarybos suteikti įgaliojimus Europos Sąjungos valstybių narių vardu
     pasirašyti ir laikinai taikyti Europos Sąjungos bei jos valstybių narių ir Korėjos Respublikos
     pagrindų susitarimo protokolą, kuriuo atsižvelgiama į Kroatijos įstojimą į Europos Sąjungą.
     Po protokolo pasirašymo Taryba reikiamu metu svarstys antrąjį pasiūlymą dėl protokolo
     sudarymo.

     1
            Tarybos sprendimas, kuriuo suteikiami įgaliojimai pradėti derybas dėl Europos Sąjungos arba Europos
            Sąjungos bei jos valstybių narių ir vienos ar kelių trečiųjų šalių arba tarptautinių organizacijų pasirašytų
            arba sudarytų susitarimų pritaikymo atsižvelgiant į Kroatijos Respublikos įstojimą į Europos Sąjungą
            (Tarybos dok. Nr. 13351/12 LIMITED).

LT                                                          2                                                              LT
 ---pagebreak---                                                                      2015/0137 (NLE)

                                                      Pasiūlymas

                                           TARYBOS SPRENDIMAS

          dėl Europos Sąjungos bei jos valstybių narių ir Korėjos Respublikos pagrindų
      susitarimo protokolo, kuriuo atsižvelgiama į Kroatijos Respublikos įstojimą į Europos
     Sąjungą, pasirašymo Europos Sąjungos bei jos valstybių narių vardu ir laikino taikymo

     EUROPOS SĄJUNGOS TARYBA,
     atsižvelgdama į Sutartį dėl Europos Sąjungos veikimo, ypač į jos 207 ir 212 straipsnius kartu
     su 218 straipsnio 5 dalimi,
     atsižvelgdama į Aktą dėl Kroatijos Respublikos stojimo, ypač į jo 6 straipsnio 2 dalį,
     atsižvelgdama į Europos Komisijos pasiūlymą,

     kadangi:
     (1)    2010 m. gegužės 10 d. Briuselyje pasirašytas Europos Sąjungos bei jos valstybių narių
            ir Korėjos Respublikos pagrindų susitarimas2 (toliau – susitarimas);
     (2)    2013 m. liepos 1 d. Kroatijos Respublika tapo Europos Sąjungos nare;
     (3)    pagal Stojimo akto 6 straipsnio 2 dalį dėl Kroatijos prisijungimo prie susitarimo turi
            būti susitarta sudarant susitarimo protokolą. Taikytina supaprastinta procedūra, pagal
            kurią protokolą vienbalsiai valstybių narių vardu turi sudaryti Taryba ir atitinkamos
            trečiosios šalys;
     (4)    2012 m. rugsėjo 14 d. Taryba įgaliojo Komisiją pradėti derybas su atitinkamomis
            trečiosiomis šalimis3. Derybos su Korėjos Respublika sėkmingai užbaigtos parafavus
            protokolą;
     (5)    protokolo 4 straipsnio 3 dalyje numatyta jį laikinai taikyti iki jo įsigaliojimo;
     (6)    protokolas turėtų būti pasirašytas su sąlyga, kad bus sudarytas vėliau, ir taikomas
            laikinai,
     PRIĖMĖ ŠĮ SPRENDIMĄ:

                                                      1 straipsnis
     Sąjungos bei jos valstybių narių vardu patvirtinamas Europos Sąjungos bei jos valstybių narių
     ir Korėjos Respublikos pagrindų susitarimo protokolo pasirašymas Sąjungos bei jos valstybių
     narių vardu su sąlyga, kad minėtas protokolas bus sudarytas.
     Protokolo tekstas pridedamas prie šio sprendimo.

     2
            OL L 332, 2005 12 19, p. 2.
     3
            Tarybos sprendimas, kuriuo suteikiami įgaliojimai pradėti derybas dėl Europos Sąjungos arba Europos
            Sąjungos bei jos valstybių narių ir vienos ar kelių trečiųjų šalių arba tarptautinių organizacijų pasirašytų
            arba sudarytų susitarimų pritaikymo atsižvelgiant į Kroatijos Respublikos įstojimą į Europos Sąjungą
            (Tarybos dok. Nr. 13351/12 LIMITED).

LT                                                          3                                                              LT
 ---pagebreak---                                                2 straipsnis
     Tarybos generalinis sekretoriatas parengia įgaliojamąjį raštą, kuriuo derybininko nurodytam (-
     iems) asmeniui (-ims) suteikiami įgaliojimai pasirašyti protokolą su sąlyga, kad jis bus
     sudarytas.

                                               3 straipsnis
     Protokolas pagal jo 4 straipsnio 3 dalį taikomas laikinai, kol įsigalios, su sąlyga, kad jis bus
     sudarytas vėliau.

                                               4 straipsnis
     Šis sprendimas įsigalioja jo priėmimo dieną. Jis skelbiamas Europos Sąjungos oficialiajame
     leidinyje.
     Priimta Briuselyje

                                                 Tarybos vardu
                                                 Pirmininkas

LT                                                  4                                                   LT
 ---documentbreak---                               EUROPOS
                              KOMISIJA

                                                     Briuselis, 2015 06 26
                                                     COM(2015) 311 final

                                                     ANNEX 1

                                          PRIEDAS

                        PAGRINDŲ SUSITARIMO PROTOKOLAS
     Europos Sąjungos bei jos valstybių narių ir Korėjos Respublikos pagrindų susitarimo
     protokolas, kuriuo atsižvelgiama į Kroatijos Respublikos įstojimą į Europos Sąjungą

                                              prie

                               Pasiūlymo dėl Tarybos sprendimo

          dėl Europos Sąjungos bei jos valstybių narių ir Korėjos Respublikos pagrindų
      susitarimo protokolo, kuriuo atsižvelgiama į Kroatijos Respublikos įstojimą į Europos
     Sąjungą, pasirašymo Europos Sąjungos bei jos valstybių narių vardu ir laikino taikymo

LT                                                                                LT
 ---pagebreak---                          PAGRINDŲ SUSITARIMO PROTOKOLAS
      Europos Sąjungos bei jos valstybių narių ir Korėjos Respublikos pagrindų susitarimo
      protokolas, kuriuo atsižvelgiama į Kroatijos Respublikos įstojimą į Europos Sąjungą

     BELGIJOS KARALYSTĖ,
     BULGARIJOS RESPUBLIKA,
     ČEKIJOS RESPUBLIKA,
     DANIJOS KARALYSTĖ,
     VOKIETIJOS FEDERACINĖ RESPUBLIKA,
     ESTIJOS RESPUBLIKA,
     AIRIJA,
     GRAIKIJOS RESPUBLIKA,
     ISPANIJOS KARALYSTĖ,
     PRANCŪZIJOS RESPUBLIKA,
     KROATIJOS RESPUBLIKA,
     ITALIJOS RESPUBLIKA,
     KIPRO RESPUBLIKA,
     LATVIJOS RESPUBLIKA,
     LIETUVOS RESPUBLIKA,
     LIUKSEMBURGO DIDŽIOJI HERCOGYSTĖ,
     VENGRIJA,
     MALTA,
     NYDERLANDŲ KARALYSTĖ,
     AUSTRIJOS RESPUBLIKA,
     LENKIJOS RESPUBLIKA,
     PORTUGALIJOS RESPUBLIKA,
     RUMUNIJA,
     SLOVĖNIJOS RESPUBLIKA,
     SLOVAKIJOS RESPUBLIKA,
     SUOMIJOS RESPUBLIKA,
     ŠVEDIJOS KARALYSTĖ,
     JUNGTINĖ      DIDŽIOSIOS       BRITANIJOS        IR   ŠIAURĖS    AIRIJOS     KARALYSTĖ,

     Europos Sąjungos sutarties ir Sutarties dėl Europos Sąjungos veikimo Susitariančiosios Šalys,
     toliau – valstybės narės, ir

LT                                                2                                                  LT
 ---pagebreak---      EUROPOS SĄJUNGA, toliau – Sąjunga,
     ir

     KORĖJOS RESPUBLIKA

     toliau kartu – Susitariančiosios Šalys,
     KADANGI:
     2010 m. gegužės 10 d. Briuselyje pasirašytas Europos Sąjungos bei jos valstybių narių ir
     Korėjos Respublikos pagrindų susitarimas (toliau – susitarimas);
     2011 m. gruodžio 9 d. Briuselyje pasirašyta Sutartis dėl Kroatijos Respublikos stojimo į
     Europos Sąjungą (toliau – Stojimo sutartis);
     Kroatijos Respublika turėtų prisijungti prie susitarimo sudarydama Europos Sąjungos Tarybos
     Sąjungos bei jos valstybių narių vardu ir Korėjos Respublikos sudaryto susitarimo protokolą,

     SUSITARĖ:

     1 straipsnis
     Kroatijos Respublika prisijungia prie Europos Sąjungos bei jos valstybių narių ir Korėjos
     Respublikos pagrindų susitarimo kaip Susitariančioji Šalis.

     2 straipsnis
     Tinkamu metu po šio protokolo parafavimo Sąjunga valstybėms narėms ir Korėjos
     Respublikai pateikia susitarimo versiją kroatų kalba. Su sąlyga, kad šis protokolas bus
     sudarytas, pirmame šio straipsnio sakinyje nurodyta kalbos versija tampa autentiška tomis
     pačiomis sąlygomis kaip ir susitarimo versijos originalo kalbomis.

     3 straipsnis
     Šis protokolas yra neatskiriama susitarimo dalis.

     4 straipsnis
     1. Šį protokolą patvirtina Susitariančiosios Šalys pagal savo procedūras. Susitariančiosios
     Šalys viena kitai praneša apie tuo tikslu būtinų procedūrų užbaigimą.
     2. Šis protokolas įsigalioja kito mėnesio po to, kai Susitariančiosios Šalys viena kitai praneša
     apie tuo tikslu būtinų procedūrų užbaigimą, pirmą dieną.
     3. Kol įsigalios ir su sąlyga, kad bus sudarytas vėliau, protokolas taikomas laikinai nuo jo
     pasirašymo dienos.

     5 straipsnis

LT                                                  3                                                   LT
 ---pagebreak---      Šis protokolas sudarytas dviem egzemplioriais, kurių tekstas airių, anglų, bulgarų, čekų, danų,
     estų, graikų, ispanų, italų, kroatų, latvių, lenkų, lietuvių, maltiečių, olandų, portugalų,
     prancūzų, rumunų, slovakų, slovėnų, suomių, švedų, vengrų ir vokiečių kalbomis ir Korėjos
     oficialiąja kalba yra autentiškas.

     TAI PATVIRTINDAMI šį protokolą pasirašė toliau nurodyti tinkamai įgalioti atstovai.

     Priimta [vieta] [data]

     EUROPOS SĄJUNGOS BEI JOS VALSTYBIŲ NARIŲ VARDU

     KORĖJOS RESPUBLIKOS VARDU

LT                                                 4                                                   LT